AIŠKINAMASIS RAŠTAS

Dėl socialinio būsto nuomos mokesčio sumažinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – nuo 2023-04-01 iki 2023-12-31 20 procentų sumažinti socialinio būsto nuomos mokestį S. N., gyvenančiam Molėtų m., Liepų g. 17 – 9.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Mažiausias pajamas gaunančiam asmeniui bus sumažintas socialinio būsto nuomos mokestis.

1. Lėšų poreikis ir jų šaltiniai:

Lėšų poreikis nereikalingas.

1. Kiti sprendimui priimti reikalingi pagrindimai, skaičiavimai ar paaiškinimai.

Vadovaujantis Lietuvos Respublikos paramos būstui įsigyti ar išsinuomoti įstatymo (toliau – Įstatymo) 22 straipsnio nuostatomis, socialinio būsto nuomininkai kasmet iki gegužės 1 d. (išimtinais atvejais – iki birželio 1 d.) turi pateikti metines gyventojo (šeimos) turto deklaracijas (toliau – Deklaracija), įskaitant gautas pajamas.

Įstatymo 21 straipsnio 2 dalis numato, kad Savivaldybės taryba savivaldybės biudžeto sąskaita privalo sumažinti socialinio būsto nuomos mokestį arba atleisti nuo šio mokesčio, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 VRP dydžio, jeigu savivaldybės taryba nenustato didesnės vertinamų pajamų, tenkančių vienam asmeniui (šeimos atveju – vienam šeimos nariui) per mėnesį, ribos.

Molėtų rajono savivaldybės būsto ir socialinio būsto nuomos ir naudojimo tvarkos aprašo, patvirtinto 2022 m. birželio 30 d. Molėtų rajono savivaldybės tarybos sprendimu Nr. B1-154 „Dėl Molėtų rajono savivaldybės būsto ir socialinio būsto naudojimo tvarkos aprašo patvirtinimo“, 60.1 papunktyje yra nustatyta, kad socialinio būsto nuomos mokestis mažinamas 20 procentų, kai asmeniui (vienam šeimos nariui) vertinamos pajamos per mėnesį neviršija 1,5 valstybės remiamų pajamų dydžio ir 50 procentų, kai asmeniui (vienam šeimos nariui) vertinamos pajamos per mėnesį neviršija 1 valstybės remiamų pajamų dydžio.

Sprendimą dėl socialinio būsto nuomos mokesčio sumažinimo priima Savivaldybės taryba. Turinčiam teisę į šias nuomos mokesčio lengvatas, socialinio būsto nuomininkui nuomos mokestis sumažinamas nuo kito mėnesio po Savivaldybės tarybos sprendimo priėmimo dienos iki einamųjų metų pabaigos.

2023 m. kovo 8 d. gautas S. N. prašymas 20 procentų sumažinti socialinio būsto nuomos mokestį. Šio asmens pateiktoje Deklaracijoje deklaruotos 2022 metais gautos pajamos, tenkančios asmeniui (šeimos atveju - vienam šeimos nariui) per mėnesį neviršija 1,5 valstybės remiamų pajamų ribos. Vienam šeimos nariui tenka 172,67 eurai per mėnesį. (Valstybės remiamos pajamos yra 157 eurai, 1,5 valstybės remiamų pajamų dydis yra 235,50 eurai).